Men der er stadig plads. Morten Olsen har nu udtaget 15 spillere der er med ved VM-kvalifikationskampene i september.

Morten Olsen kaldte tirsdag til samling for at præsentere det landshold, der skal møde Ungarn og Portugal i de to meget vigtige VM-kvalifikationskampe i begyndelsen af september. Men landstræneren har ikke helt kunne bestemme sig for, hvem han egentlig vil have med. Således blev der tirsdag kun sat navn på 15 af i alt 23 mand. Otte pladser skal først uddeles i weekenden. Så AaB kan stadig nå at blive repræsenteret på landsholdet. Der er ikke de store overraskelser blandt de første 15 spillere. Bemærkelsesværdigt er det dog, at Leon Andreassen ikke er udtaget. Med er derimod Martin Vingaard og Michael Silberbauer, der i venskabskampen mod Spanien i sidste uge spillede på de to pladser i venstre side af banen, som også er blevet fremhævet som holdets ømme punkt. Morten Olsen må til de to kampe se bort fra Jesper Grønkjær, Martin Jørgensen og Thomas Kahlenberg på grund af skader.